CELEX: 32011R0579
Language: et
Date: 2011-06-08 00:00:00
Title: Euroopa Parlamendi ja nõukogu määrus (EL) nr 579/2011, 8. juuni 2011 , millega muudetakse nõukogu määrust (EÜ) nr 850/98 kalavarude kaitsest noorte mereorganismide kaitseks võetud tehniliste meetmete kaudu ja nõukogu määrust (EÜ) nr 1288/2009 tehniliste üleminekumeetmete kehtestamise kohta ajavahemikuks 1. jaanuarist 2010 kuni 30. juunini 2011

24.6.2011   
            
            
               ET
            
            
               Euroopa Liidu Teataja
            
            
               L 165/1
            
         EUROOPA PARLAMENDI JA NÕUKOGU MÄÄRUS (EL) nr 579/2011,
   8. juuni 2011,
   millega muudetakse nõukogu määrust (EÜ) nr 850/98 kalavarude kaitsest noorte mereorganismide kaitseks võetud tehniliste meetmete kaudu ja nõukogu määrust (EÜ) nr 1288/2009 tehniliste üleminekumeetmete kehtestamise kohta ajavahemikuks 1. jaanuarist 2010 kuni 30. juunini 2011
   EUROOPA PARLAMENT JA EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 43 lõiget 2,
   võttes arvesse Euroopa Komisjoni ettepanekut,
   olles edastanud seadusandliku akti eelnõu liikmesriikide parlamentidele,
   võttes arvesse Euroopa Majandus- ja Sotsiaalkomitee arvamust (1),
   toimides seadusandliku tavamenetluse kohaselt (2)
   
   ning arvestades järgmist:
   
               (1)
            
            
               Nõukogu määrusega (EÜ) nr 1288/2009 (3) on ette nähtud algselt nõukogu määruse (EÜ) nr 43/2009 (4) III lisas hõlmatud ajutiste tehniliste meetmete kohaldamise jätkamine, võimaldades seega kõnealuste meetmete kohaldamise jätkamist kuni alaliste meetmete vastuvõtmiseni.
            
         
               (2)
            
            
               Võttes arvesse ühise kalanduspoliitika eelseisvat reformi ning selle olulisust uute alaliste tehniliste meetmete sisu ja kohaldamisala seisukohast, on asjakohane kõnealuste meetmete vastuvõtmist edasi lükata kuni uue õigusraamistiku kehtestamiseni.
            
         
               (3)
            
            
               Et mereressursside kaitse ja majandamine oleks edaspidigi nõuetekohane ning arvestades, et ootuspäraselt hakatakse uut õigusraamistikku kohaldama alates 1. jaanuarist 2013, tuleks kuni kõnealuse kuupäevani jätkata praegu kehtivate tehniliste meetmete kohaldamist.
            
         
               (4)
            
            
               Et määruses (EÜ) nr 1288/2009 sätestatud ajutiste tehniliste meetmete kohaldamine lõpetatakse alates 1. juulist 2011, tuleks seega kõnealust määrust muuta selle kehtivusaja pikendamiseks kuni 31. detsembrini 2012.
            
         
               (5)
            
            
               Hirvkalalaste (Caproidae) püügikvoodid kehtestati esmakordselt nõukogu määrusega (EL) nr 57/2011 (5). Seega on asjakohane selgitada, et hirvkala võib püüda veetavate püünistega, mille võrgusilma suuruskategooria on 32–54 mm. Järelikult tuleks nõukogu määruse (EÜ) nr 850/98 (6) I ja II lisa vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 850/98 muudetakse järgmiselt.
   
               1)
            
            
               I lisa tabelisse lisatakse järgmine kanne:
               „Hirvkalalased (Caproidae)” võrgusilma suuruskategooriaga 32–54 mm ning sihtliikide miinimumprotsendiga 90/60.
            
         
               2)
            
            
               II lisa tabelisse lisatakse järgmine kanne:
               „Hirvkalalased (Caproidae)” võrgusilma suuruskategooriaga 32–54 mm ning sihtliikide miinimumprotsendiga 90 %.
            
         Artikkel 2
   Määrust (EÜ) nr 1288/2009 muudetakse järgmiselt.
   
               1)
            
            
               Artiklit 1 muudetakse järgmiselt:
               
                           a)
                        
                        
                           lõikes 1 asendatakse sõnad „30. juunini 2011” sõnadega „31. detsembrini 2012”;
                        
                     
                           b)
                        
                        
                           lõiget 2 muudetakse järgmiselt:
                           
                                       i)
                                    
                                    
                                       punkti a muudetakse järgmiselt:
                                       
                                                   —
                                                
                                                
                                                   alapunktis i jäetakse välja sõnad „punkti 6.8 teises lõigus”;
                                                
                                             
                                                   —
                                                
                                                
                                                   alapunktis ii asendatakse sõnad „1. jaanuarist 2010 kuni 30. juunini 2011” sõnadega „1. jaanuarist 2010 kuni 31. detsembrini 2012”;
                                                
                                             
                                                   —
                                                
                                                
                                                   alapunktis iv asendatakse sõnad „30. juunini 2011” sõnadega „31. detsembrini 2012”;
                                                
                                             
                                                   —
                                                
                                                
                                                   alapunkti v teine lõik asendatakse järgmisega:
                                                   
                                                      „Asjaomased liikmesriigid esitavad komisjonile esialgse aruande vaatlemiskavas osalevate kalalaevade püügi ja vette tagasilastud püügi koguste kohta hiljemalt kava rakendamise aasta 30. juunil. Lõpparuanne asjaomase kalendriaasta kohta esitatakse hiljemalt kõnealusele kalendriaastale järgneva aasta 1. veebruaril.”;
                                                   
                                                
                                             
                                                   —
                                                
                                                
                                                   lisatakse järgmine alapunkt vi:
                                                   
                                                               „vi)
                                                            
                                                            
                                                               punkti 6.8 teine lõik asendatakse järgmisega:
                                                               „Asjaomased liikmesriigid esitavad komisjonile katsetuste tulemused hiljemalt kõnealuste katsetuste teostamise aasta 30. septembril.” ”;
                                                            
                                                         
                                             
                                 
                                       ii)
                                    
                                    
                                       punktis e jäetakse välja sõnad „nii 2010. kui ka 2011. aastal”;
                                    
                                 
                                       iii)
                                    
                                    
                                       punktis h jäetakse välja aastaarv „2010”.
                                    
                                 
                     
         
               2)
            
            
               Artiklis 2 asendatakse kuupäev „30. juunini 2011” kuupäevaga „1. jaanuarini 2013”.
            
         Artikkel 3
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Strasbourg, 8. juuni 2011
      
         
            Euroopa Parlamendi nimel
         
         
            president
         
         J. BUZEK
      
      
         
            Nõukogu nimel
         
         
            eesistuja
         
         GYŐRI E.
      
   
   
      (1)  ELT C 84, 17.3.2011, lk 47.
   
      (2)  Euroopa Parlamendi 6. aprilli 2011. aasta seisukoht (Euroopa Liidu Teatajas seni avaldamata) ja nõukogu 17. mai 2011. aasta otsus.
   
      (3)  ELT L 347, 24.12.2009, lk 6.
   
      (4)  Nõukogu 16. jaanuari 2009. aasta määrus (EÜ) nr 43/2009, millega määratakse 2009. aastaks kindlaks teatavate kalavarude ja kalavarurühmade püügivõimalused ning lisatingimused, mida kohaldatakse ühenduse vetes ning ühenduse kalalaevade suhtes püügipiirangutega vetes (ELT L 22, 26.1.2009, lk 1).
   
      (5)  Nõukogu 18. jaanuari 2011. aasta määrus (EL) nr 57/2011, millega määratakse 2011. aastaks kindlaks teatavate kalavarude ja kalavarurühmade püügivõimalused, mida kohaldatakse ELi vetes ning ELi kalalaevade suhtes teatavates väljaspool ELi asuvates vetes (ELT L 24, 27.1.2011, lk 1).
   
      (6)  EÜT L 125, 27.4.1998, lk 1.